Henri Drell

Henri Drell (sündinud 25. aprillil 2000 Tallinnas) on Eesti korvpallur, kes mängib kahepoolse lepinguga NBA tütarliiga (NBA G League) klubis Windy City Bulls ja NBA klubis Chicago Bulls. Drell on Eesti meeste korvpallikoondise liige. Henri Drell on 2,06 meetrit pikk ja kaalub 99 kilogrammi. Drell alustas mängimist Audentese spordiklubi ja BC Kalev/Cramo noortemeeskonnas. 15-aastaselt liitus Drell Audentese Spordigümnaasiumi / Noortekoondisega. 1. juulil 2016 sõlmis ta lepingu Saksamaa meistriliiga klubiga Brose Bambergiga, kus ta mängis nii Brose Bambergis kui ka Baunach Young Pikesis (Saksamaa 2. divisjon Pro A). 2019. aasta suvel Drell sõlmis lepingu Itaalia meistriliiga klubiga Victoria Libertas Pesaro. Veebruaris 2021 aitas Henri Drell Victoria Libertas Pesaro meeskonna Itaalia karikavõistluste finaali, kus kaotati AX Armani Exchange Olimpia Milanole. Karikavõistluste finaalturniiril olid Drelli näitajad keskmiselt 12,7 punkti/3,3 lauapalli/1 resultatiivset söötu mängus. Drellil olid turniiri parimad viskeprotsendid: kahepunktivisked 63,6% ja kolmepunktivisked 62,5%. Drell tunnistati turniiri parimaks ründemängijaks. Meeskonnast lahkus Drell 30. novembril 2021. 9. aprillil 2023 naasis Drell USA-st Euroopasse, sõlmides hooaja lõpuni lepingu LNB Pro A Prantsusmaa klubi Chorale Roanne Basketiga. 17. jaanuaril 2022 sõlmis Drell lepingu NBA tütarliiga meeskonnaga Windy City Bulls, mis on NBA klubi Chicago Bullsi tütarmeeskond. Pärast seda, kui ta 2022. aasta NBA draftis ei osalenud, sõlmis ta NBA suveliiga lepingu Chicago Bullsiga. 12. oktoobril 2022 sõlmis Chicago Bulls Drelliga Exhibit-10 lepingu, kuid loobus lepingust kohe samal päeval. Seejärel sõlmis Drell uuesti lepingu Windy City Bullsiga ja lõpetas klubis hooaja keskmiselt 11,6 punkti, 6 lauapalli ja 2,5 korvisööduga mängu kohta. Euroopast naasnud, sõlmis Drell 12. septembril 2023 lepingu Chicago Bullsiga, kuid 12. oktoobril loobus klubi lepingust. 2. novembril liitus Drell taas Windy City Bullsiga. 16. detsembril 2023 sõlmis Drell Chicago Bullsiga kahepoolse lepingu. Kahepoolne (two-way) leping võimaldab mängijal hooajal mängida kindla arvu mänge nii NBA-s kui ka G-liigas. NBA debüüt Eesti aja järgi 15. märtsi varahommikul 2024. aastal tegi Henri Drell ajalugu, kui kogus Chicago Bullsi ridades Clippersi vastu 2 minuti ja 53 sekundiga 2 punkti, 2 korvisöötu ja 1 ründelauapalli. Sellega tõusis Drell teiseks eestlaseks, kes on NBA-s platsil käinud ja lõpetas ühtlasi ka 25 aasta 11 kuu ja 3 päeva pikkuse pausi. Esimese eestlasena mängis NBA-s Martin Müürsepp aastatel 1996-1998. Henri Drell on mänginud Eesti U14, U16 ja U18 noortekoondistes. 2016. aasta FIBA ​​U16 Euroopa meistrivõistlustel Poolas Radomis kogus ta keskmiselt 14,1 punkti ja 7,1 lauapalli mängus. Drell mängis 2018. aasta FIBA ​​Euroopa kuni 18-aastaste meistrivõistluste B-divisjoni turniiril, kus ta nimetati Tähtede viisikusse pärast seda, kui ta saavutas keskmiselt 19 punktiga mängu kohta turniiri kolmanda tulemuse, aidates Eesti meeskonnal lõpetada neljanda kohaga. Drell tegi Eesti koondises debüüdi 21. veebruaril 2019, kui alistati Serbia 71:70. Drell viskas 9 minutiga 4 punkti, tegi 2 vaheltlõiget ja andis ühe korvisöödu. Euroopa 2022. aasta meistrivõistluste kvalifikatsiooniturniiril kogus Drell viies koondise mängus keskmiselt 7,8 punkti ja 2,4 lauapalli, aidates meeskonnal jõuda finaalturniirile. Meistrivõistluste finaalturniiril olid Drelli näitajad Eesti koondises keskmiselt 25 minutit/8,6 punkti/5 lauapalli/1,8 res.söötu mängu kohta (Eesti meeskond saavutas 19. koha). Henri Drelli perekond on korvpallitaustaga. Henri isa Harri Drell mängis aastatel 1984–1990 Tallinna Kalevi esinduskoosseisus ning Eesti korvpallikoondises. Ema Marelle Grünthal-Drell on kuulunud Eesti noorte-, juunioride ja täiskasvanute korvpallikoondisesse. Sportland Magazine (10.06.2019). "TALENDIKAS KORVPALLITÄHT HENRI DRELL". Eesti Rahvusringhääling (1.07.2016). "Euroliiga klubi sõlmis noore eestlasega pika lepingu". Sport.err.ee. Delfi Sport (18.07.2019). "Itaalia klubi kinnitas Henri Drelli palkamist, eestlane sõlmib pika lepingu". Delfi.ee. Õhtuleht Sport (14.02.2021). "VÄGEV! Henri Drell valiti Itaalia karikavõistluste finaalturniiri parimaks ründemängijaks". Peep Pahv. "AMETLIK | Henri Drell liitus NBA tütarliiga meeskonnaga". Delfi Sport. Henri Drell. NBA G League Stats. Retrieved 21 April 2023. Windy City Bulls Announce 2023 Training Camp Roster. NBA.com. 2 November 2023. Chicago Bulls sign Henri Drell to Two-Way contract. NBA.com. 16 December 2023. "LA Clippers vs Chicago Bulls Mar 14, 2024 Box Scores". www.nba.com (inglise). Vaadatud 15. märtsil 2024. "Nuggets vs Mavericks, April 11, 1998". Basketball-Reference.com (inglise). Vaadatud 15. märtsil 2024. Henri DRELL at the FIBA U18 European Championship Division B 2018. FIBA.basketball. Postimees (22.02.2019). "Debütant Drell teenis peatreener Sokult kiidusõnu". Henri DRELL at the FIBA EuroBasket 2022. FIBA.basketball. Retrieved 13 September 2022. Marelle Grünthal. ESBL. Jagomägi. "Mida Henri Drelli värske NBA leping endast kujutab?" sport.postimees.ee, 17. detsember 2023. NBA ekspert: olen veendunud, et näeme Henri Drelli NBA platsil. sport.err.ee, 17. detsember 2023.